ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยการจัดหาไฟฟ้าจากผู้ผลิตไฟฟ้ารายเล็กโครงการผลิตไฟฟ้าจากพลังงานหมุนเวียนในรูปแบบ Feed - Tariffพ.ศ. ๒๕๖๐ โดยที่เป็นการสมควรกำหนดหลักเกณฑ์และวิธีการจัดหาไฟฟ้าจากผู้ผลิตไฟฟ้ารายเล็กโครงการผลิตไฟฟ้าจากพลังงานหมุนเวียนในรูปแบบFeed - Tariff เพื่อให้เกิดความเป็นธรรมแก่ทุกฝ่ายอาศัยอำนาจตามความในมาตรา๑๑ (๔) แห่งพระราชบัญญัติการประกอบกิจการพลังงาน พ.ศ. ๒๕๕๐และมติคณะกรรมการกำกับกิจการพลังงาน ในการประชุมครั้งที่ ๒๕/๒๕๖๐ (ครั้งที่ ๔๖๗) เมื่อวันที่๒๑ มิถุนายน ๒๕๖๐ คณะกรรมการกำกับกิจการพลังงานออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการกำกับกิจการพลังงานว่าด้วยการจัดหาไฟฟ้าจากผู้ผลิตไฟฟ้ารายเล็กโครงการผลิตไฟฟ้าจากพลังงานหมุนเวียน ในรูปแบบ Feed - Tariff พ.ศ. ๒๕๖๐ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้กพช. หมายความว่า คณะกรรมการนโยบายพลังงานแห่งชาติกกพ. หมายความว่า คณะกรรมการกำกับกิจการพลังงานสำนักงาน กกพ. หมายความว่าสำนักงานคณะกรรมการกำกับกิจการพลังงานกฟผ. หมายความว่า การไฟฟ้าฝ่ายผลิตแห่งประเทศไทยการไฟฟ้าฝ่ายจำหน่าย หมายความว่า การไฟฟ้านครหลวง(กฟน.) หรือการไฟฟ้าส่วนภูมิภาค (กฟภ.)การไฟฟ้า หมายความว่าการไฟฟ้าฝ่ายผลิตแห่งประเทศไทย การไฟฟ้านครหลวง หรือการไฟฟ้าส่วนภูมิภาคพลังงานหมุนเวียน หมายความว่า พลังงานทดแทนเพื่อการผลิตไฟฟ้าประกอบด้วยพลังงานแสงอาทิตย์ พลังงานลม พลังงานน้ำ พลังงานจากขยะ พลังงานจากชีวมวลพลังงานจากก๊าซชีวภาพและพลังงานรูปแบบใหม่เพื่อการผลิตไฟฟ้า เช่นพลังงานความร้อนใต้พิภพ พลังงานจากคลื่นและกระแสน้ำไหลพลังงานไฮโดรเจนและระบบกักเก็บพลังงาน เป็นต้นอัตรารับซื้อไฟฟ้า หมายความว่า อัตราการรับซื้อไฟฟ้า (Feed - Tariff หรือ FiT) ที่ผลิตจากพลังงานหมุนเวียนตามนโยบายของรัฐบาลที่จะประกาศเป็นคราวๆ ไปโครงการ หมายความว่าโครงการผลิตไฟฟ้าจากพลังงานหมุนเวียนในรูปแบบ Feed - Tariffผู้ผลิตไฟฟ้ารายเล็ก หมายความว่าผู้ผลิตไฟฟ้าที่ได้ทำสัญญาซื้อขายไฟฟ้ากับ กฟผ.โดยมีปริมาณพลังไฟฟ้าของผู้ผลิตไฟฟ้ารายเล็กแต่ละรายที่จ่ายเข้าระบบของการไฟฟ้ามากกว่า ๑๐ เมกะวัตต์ และไม่เกิน ๙๐ เมกะวัตต์ ณ จุดรับซื้อไฟฟ้าผู้ยื่นขอผลิตไฟฟ้ารายเล็ก หมายความว่า ผู้ที่ประสงค์จะผลิตไฟฟ้าจากพลังงานหมุนเวียนในรูปแบบ Feed - Tariffคำเสนอขอขายไฟฟ้า หมายความว่าคำเสนอขอขายไฟฟ้าตามแบบที่ กกพ. กำหนดซึ่งผู้ยื่นขอผลิตไฟฟ้ารายเล็กยื่นขอขายไฟฟ้าสัญญาซื้อขายไฟฟ้า หมายความว่าข้อตกลงเป็นลายลักษณ์อักษรเพื่อซื้อขายไฟฟ้าระหว่างผู้ผลิตไฟฟ้ารายเล็กกับ กฟผ.ขนาดกำลังผลิตติดตั้ง หมายความว่าขนาดกำลังการผลิตรวมของเครื่องกำเนิดไฟฟ้าที่มีหน่วยเป็นเมกะวัตต์ (MW) หรือกิโลวัตต์ (kW) ซึ่งมีจุดรับซื้อไฟฟ้าเดียวกันตามที่กำหนดในสัญญาซื้อขายไฟฟ้าจุดรับซื้อไฟฟ้า หมายความว่า จุดที่ติดตั้งมาตรวัดไฟฟ้าที่ผู้ผลิตไฟฟ้ารายเล็กจำหน่ายไฟฟ้าให้กับกฟผ. ซึ่งการไฟฟ้าจะเป็นผู้กำหนดจุดเชื่อมโยงระบบไฟฟ้า หมายความว่าจุดที่ระบบไฟฟ้าของผู้ผลิตไฟฟ้ารายเล็กเชื่อมโยงกับระบบไฟฟ้าของ กฟผ.หรือการไฟฟ้าฝ่ายจำหน่าย ซึ่งผู้ยื่นขอผลิตไฟฟ้ารายเล็กเสนอให้การไฟฟ้าพิจารณากำหนดและอาจเป็นจุดเดียวกับจุดรับซื้อไฟฟ้าก็ได้วัน SCOD หมายความว่ากำหนดวันจ่ายไฟฟ้าเข้าระบบเชิงพาณิชย์ที่ระบุในสัญญาซื้อขายไฟฟ้า (Scheduled Commercial Operation Date)วัน COD หมายความว่าวันจ่ายไฟฟ้าเข้าระบบเชิงพาณิชย์ (Commercial Operation Date)ข้อกำหนดระบบโครงข่ายไฟฟ้า หมายความว่าข้อกำหนดการเชื่อมต่อระบบโครงข่ายไฟฟ้า ข้อกำหนดการใช้บริการระบบโครงข่ายไฟฟ้าและข้อกำหนดการปฏิบัติการระบบโครงข่ายไฟฟ้าตามระเบียบการไฟฟ้าฝ่ายผลิตแห่งประเทศไทยระเบียบการไฟฟ้านครหลวง หรือระเบียบการไฟฟ้าส่วนภูมิภาคระบบโครงข่ายไฟฟ้า หมายความว่า ระบบส่งไฟฟ้าหรือระบบจำหน่ายไฟฟ้าข้อ๔ ให้ประธานกรรมการกำกับกิจการพลังงานเป็นผู้รักษาการตามระเบียบนี้และให้ กกพ.เป็นผู้วินิจฉัยชี้ขาดปัญหาเกี่ยวกับการปฏิบัติตามระเบียบนี้ คำวินิจฉัยของ กกพ.ให้เป็นที่สุดหมวด ๑บททั่วไป ข้อ๕ กฟผ.จะเป็นผู้รับซื้อไฟฟ้าจากผู้ผลิตไฟฟ้ารายเล็ก ณ จุดรับซื้อไฟฟ้าผ่านจุดเชื่อมโยงระบบไฟฟ้าตามพื้นที่และปริมาณที่กำหนดในประกาศการรับซื้อไฟฟ้าการไฟฟ้าจะพิจารณาปริมาณพลังไฟฟ้าของผู้ผลิตไฟฟ้ารายเล็กแต่ละรายที่จ่ายเข้าระบบของการไฟฟ้าโดยคำนึงถึงศักยภาพของระบบไฟฟ้าที่จะรับได้และไม่ส่งผลกระทบต่อความมั่นคงระบบไฟฟ้าข้อ๖ เมื่อผู้ยื่นขอผลิตไฟฟ้ารายเล็กยื่นคำเสนอขอขายไฟฟ้าแล้วห้ามเปลี่ยนแปลงข้อมูลใด ๆ เช่น จุดเชื่อมโยงระบบไฟฟ้า ประเภทพลังงานหมุนเวียนปริมาณพลังไฟฟ้าเสนอขาย ขนาดกำลังผลิตติดตั้ง เป็นต้นก่อนลงนามในสัญญาซื้อขายไฟฟ้าผู้ยื่นขอผลิตไฟฟ้ารายเล็กที่ได้รับการคัดเลือกอาจขอเปลี่ยนแปลงข้อมูลตามวรรคหนึ่งยกเว้นประเภทพลังงานหมุนเวียนและปริมาณพลังไฟฟ้าเสนอขาย ทั้งนี้ กกพ. อาจพิจารณาให้เปลี่ยนแปลงได้เมื่อมีเหตุอันสมควรโดยที่จุดเชื่อมโยงระบบไฟฟ้าต้องต่อกับสายป้อน (Feeder) เดิมข้อ๗ สัญญาซื้อขายไฟฟ้ามีอายุสัญญาที่กำหนดในประกาศการรับซื้อไฟฟ้าและผู้ผลิตไฟฟ้ารายเล็กจะต้องจ่ายไฟฟ้าเข้าระบบการไฟฟ้าภายในวัน SCOD ที่กำหนดในประกาศการรับซื้อไฟฟ้าแต่ละครั้งข้อ๘ ก่อนวัน COD ผู้ผลิตไฟฟ้ารายเล็กจะต้องนำใบอนุญาตตามที่กฎหมายกำหนดมาแสดงต่อกฟผ. ที่เป็นคู่สัญญาซื้อขายไฟฟ้าข้อ๙ ผู้ผลิตไฟฟ้ารายเล็กมีหน้าที่นำส่งเงินเข้ากองทุนพัฒนาไฟฟ้าตามระเบียบ กกพ. ว่าด้วยกองทุนพัฒนาไฟฟ้าและประกาศที่เกี่ยวข้องรวมทั้งต้องปฏิบัติตามระเบียบ หรือประกาศ กกพ. ที่เกี่ยวข้องกับมาตรการป้องกันแก้ไขและติดตามตรวจสอบผลกระทบสิ่งแวดล้อมข้อ๑๐ ห้ามผู้ผลิตไฟฟ้ารายเล็กนำเชื้อเพลิงอื่นมาใช้ในการผลิตไฟฟ้าหรือนำพลังงานไฟฟ้าจากแหล่งอื่นมาขายเข้าระบบนอกเหนือจากพลังงานไฟฟ้าที่ได้จากประเภทเชื้อเพลิงที่กำหนดไว้ภายใต้สัญญาซื้อขายไฟฟ้าหากพบว่ามีการกระทำความผิดตามวรรคหนึ่งจะถือว่าผู้ผลิตไฟฟ้ารายเล็กปฏิบัติผิดสัญญาซื้อขายไฟฟ้าและให้ถือว่าสัญญาซื้อขายไฟฟ้าสิ้นสุดลงทันทีโดยผู้ผลิตไฟฟ้ารายเล็กไม่มีสิทธิเรียกร้องค่าเสียหายใดๆ จาก กฟผ. ที่เป็นคู่สัญญา และจะต้องเสียค่าปรับ ๕,๐๐๐,๐๐๐ บาทต่อเมกะวัตต์ หรือ ๕,๐๐๐บาทต่อกิโลวัตต์ ตามขนาดกำลังผลิตติดตั้งตามสัญญาซื้อขายไฟฟ้าหมวด ๒กระบวนการรับซื้อไฟฟ้าจากผู้ผลิตไฟฟ้ารายเล็กและหลักเกณฑ์การพิจารณาคำเสนอขอขายไฟฟ้า ข้อ๑๑ การรับซื้อไฟฟ้าจากผู้ผลิตไฟฟ้ารายเล็กให้ใช้วิธีการคัดเลือกตามหลักเกณฑ์วิธีการ เงื่อนไขที่ กกพ. ประกาศกำหนดข้อ๑๒ ประกาศเชิญชวนการรับซื้อไฟฟ้าให้เป็นไปตามหลักเกณฑ์วิธีการ และเงื่อนไข ดังต่อไปนี้(๑)ปริมาณการรับซื้อไฟฟ้ารวมถึงกำหนดบริเวณพื้นที่ระบบโครงข่ายไฟฟ้าที่สามารถรับไฟฟ้าจากผู้ผลิตไฟฟ้ารายเล็กได้(๒)กำหนดวันเปิดรับและปิดรับคำเสนอขอขายไฟฟ้ากรอบวันที่ประกาศผลการพิจารณารับซื้อไฟฟ้า และกรอบระยะเวลาลงนามสัญญาซื้อขายไฟฟ้า(๓)อัตรารับซื้อไฟฟ้า (FiT) กรอบระยะเวลาวัน SCOD ระยะเวลาการให้อัตรารับซื้อไฟฟ้า(FiT) และระยะเวลาอายุสัญญาซื้อขายไฟฟ้า(๔)ค่าธรรมเนียมการยื่นคำเสนอขอขายไฟฟ้า หลักประกันค่าใช้จ่ายในการเชื่อมโยงระบบไฟฟ้าการตรวจสอบอุปกรณ์และค่าใช้จ่ายอื่น ๆที่เกี่ยวข้อง(๕)สถานที่ยื่นคำเสนอขอขายไฟฟ้า(๖)หลักเกณฑ์และเงื่อนไขอื่น ๆ ที่เกี่ยวข้อง เช่นหลักเกณฑ์การคัดเลือกคำเสนอขอขายไฟฟ้าหลักเกณฑ์การคัดเลือกโดยการแข่งขันทางด้านราคา(Competitive Bidding)ข้อ๑๓ กฟผ.จะแจ้งให้ผู้ยื่นขอผลิตไฟฟ้ารายเล็กที่ผ่านการคัดเลือกทราบรายละเอียดค่าใช้จ่ายที่เกี่ยวข้องโดยผู้ยื่นขอผลิตไฟฟ้ารายเล็กที่ผ่านการคัดเลือกจะต้องชำระค่าใช้จ่ายดังกล่าวให้เสร็จสิ้นก่อนวันเริ่มขนานเครื่องกำเนิดไฟฟ้าเข้าระบบไม่น้อยกว่า๓๐ วันหมวด ๓การเชื่อมโยงระบบไฟฟ้าการตรวจสอบอุปกรณ์ และค่าใช้จ่ายที่เกี่ยวข้อง ข้อ๑๔ ผู้ผลิตไฟฟ้ารายเล็กต้องปฏิบัติตามมาตรฐานในด้านความปลอดภัยและมาตรฐานในการเชื่อมโยงเข้ากับระบบตามข้อกำหนดระบบโครงข่ายไฟฟ้าและเพื่อความมั่นคงของระบบไฟฟ้าของการไฟฟ้าที่เกี่ยวข้องโดยการไฟฟ้าขอสงวนสิทธิที่จะเข้าตรวจสอบเองหรือขอให้ผู้ผลิตไฟฟ้ารายเล็กตรวจสอบเมื่อใดก็ได้ตามความจำเป็นพร้อมกับมีสิทธิในการสั่งการให้ผู้ผลิตไฟฟ้ารายเล็กแก้ไข ปรับปรุง และเปลี่ยนอุปกรณ์การจ่ายไฟฟ้าของผู้ผลิตไฟฟ้ารายเล็กที่เกี่ยวข้องกับระบบไฟฟ้าของการไฟฟ้าและผู้ผลิตไฟฟ้ารายเล็กจะต้องเป็นผู้รับผิดชอบภาระค่าใช้จ่ายทั้งหมดที่ถูกใช้ในการแก้ไขการปรับปรุง และการเปลี่ยนอุปกรณ์การจ่ายไฟฟ้าดังกล่าวข้อ๑๕ ผู้ผลิตไฟฟ้ารายเล็กต้องติดตั้งอุปกรณ์ป้องกันความเสียหายของระบบไฟฟ้าตามข้อกำหนดระบบโครงข่ายไฟฟ้าที่ใช้บังคับณ ขณะนั้นหากมีความเสียหายเกิดขึ้นอันเนื่องจากความบกพร่องทางด้านอุปกรณ์ระบบไฟฟ้าหรือสาเหตุอื่นๆจากฝ่ายใดฝ่ายหนึ่งซึ่งมิใช่เหตุสุดวิสัยฝ่ายนั้นจะต้องเป็นผู้รับผิดชอบต่อความเสียหายดังกล่าวข้อ๑๖ ผู้ผลิตไฟฟ้ารายเล็กต้องเป็นผู้รับผิดชอบภาระค่าใช้จ่ายในการตรวจสอบระบบอุปกรณ์ให้กับการไฟฟ้าภายใน๓๐ วันนับแต่วันที่ได้รับใบแจ้งหนี้จากการไฟฟ้าและต้องชำระค่าใช้จ่ายที่ใช้ในการเชื่อมโยงระบบไฟฟ้าและค่าใช้จ่ายอื่นที่เกี่ยวข้องให้เสร็จสิ้นก่อนวันเริ่มขนานเครื่องกำเนิดไฟฟ้าเข้าระบบไม่น้อยกว่า๓๐ วันข้อ๑๗ ผู้ผลิตไฟฟ้ารายเล็กต้องผลิตไฟฟ้าให้มีคุณภาพและเป็นไปตามข้อกำหนดระบบโครงข่ายไฟฟ้าหมวด ๔หลักเกณฑ์และวิธีการคำนวณการรับซื้อไฟฟ้า ข้อ๑๘ ปริมาณพลังงานไฟฟ้าที่จ่ายเข้าระบบไฟฟ้าของการไฟฟ้าให้วัดจากปริมาณพลังงานไฟฟ้าที่จ่ายจริงในเดือนนั้น ๆ จากมาตรวัดไฟฟ้า (Meter) ที่กฟผ. กำหนดการคำนวณปริมาณพลังไฟฟ้าราคาไฟฟ้า และอัตรารับซื้อไฟฟ้า ให้เป็นไปตามหลักเกณฑ์ ที่ กกพ. ประกาศกำหนดหมวด ๕สัญญาซื้อขายไฟฟ้า ข้อ๑๙ ให้ผู้ยื่นขอผลิตไฟฟ้ารายเล็กที่ผ่านการคัดเลือกทำสัญญาซื้อขายไฟฟ้ากับกฟผ. ตามแบบสัญญาซื้อขายไฟฟ้าที่ กฟผ. กำหนด โดยความเห็นชอบของ กกพ.ข้อ๒๐ ห้ามผู้ผลิตไฟฟ้ารายเล็กโอนสิทธิและหน้าที่ตามคำเสนอขอขายไฟฟ้าหรือตามสัญญาซื้อขายไฟฟ้าให้กับผู้อื่น เว้นแต่จะได้รับการยินยอมจาก กฟผ.ตามหลักเกณฑ์ของ กฟผ. ที่ได้รับความเห็นชอบจาก กกพ.กรณีผู้ผลิตไฟฟ้ารายเล็กเป็นนิติบุคคลห้ามมิให้เปลี่ยนแปลงจำนวนผู้ถือหุ้นจนเป็นเหตุให้ผู้ถือหุ้นเดิมตามรายละเอียดที่ยื่นคำเสนอขอขายไฟฟ้าน้อยกว่ากึ่งหนึ่งและห้ามมิให้เปลี่ยนแปลงจำนวนหุ้นที่ถือโดยผู้ถือหุ้นเดิมเหลือน้อยกว่าร้อยละ๕๑ ของจำนวนหุ้นทั้งหมด จนกว่าผู้ผลิตไฟฟ้ารายเล็กจะได้จ่ายไฟเข้าระบบเชิงพาณิชย์(COD) แล้วเป็นระยะเวลา ๓ ปีประกาศ ณ วันที่ ๓๐มิถุนายน พ.ศ. ๒๕๖๐พรเทพ ธัญญพงศ์ชัยประธานกรรมการกำกับกิจการพลังงานภวรรณตรี/จัดทำ๑๑ กรกฎาคม๒๕๖๐พรวิภา/ตรวจ๑ สิงหาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๗๗ ง/หน้า ๑/๖ กรกฎาคม ๒๕๖๐